Cluj-Napoca

**Cluj-Napoca** (; , ; , ) es una ciá del noruesti de Rumanía, assiadá nel valli del Someșul Mic, a 440 quilómetrus de Bucarest. Capital estórica dela region de Transivania, ogañu es la capital del Distritu de Cluj i dela region económica del Noruesti.

Es la segunda ciá más puebrá del país (324.576 abitantis en 2011) i l'prencipal polu económicu del Noruesti. Se destingui pun setol secundariu mu dessemejau i pun setol terciariu empuntau sobretu palas Tenologías dela Enformación i la Comunicación, palos servicius financierus, l'educación i l'envestigación científica. Fueraparti, Cluj-Napoca i la su region tienin un gran puel de desenvolvimiento turismu.

Dau qu’la ciá tieni dos grandis comuniáis, de luenga Rumanu i úngaru, Cluj-Napoca es una ciá fondamenti bicultural. La su estoria, rica i agetá, á legau un patrimoniu arquitetónicu de primer ordin. En cuantu ala coltura viva, ogañu la ciá de Cluj es al mesmu tiempu el centru coltural más grandi dela comuniá úngara de Rumanía i unu delos más emportantis centrus colturalis rumanus: las sus enstitucionis colturalis (teatrus, bibliotecas, galerías d’arti, varius festivalis etc.) son unas delas mejoris en tol territoriu del país.

Al mesmu tiempu, Cluj-Napoca es l’polu nuversitariu más grandi de Transivania i l’segundu polu nuversitariu de toa Rumanía. Las varias nuversidáis i escuelas dela ciá asseguran un altu nivel d’enstrucción enas tres luengas estóricas de Transivania (Rumanu, Aleman i úngaru), assina como en Francés i n'Inglés. Estas condicionis favorecin l’umentu del númeru delos estuyantis forasterus, tantu uropeus como estracomunitarius.

En Clujo-Napoca tuvu nacencia el pueta Ion Negoițescu

## Etimulugía

### Napoca
Nel sitiu de la ciá abía un asentamientu prerromanu llamau Napoca. Endispués dela conquista romana del área nel añu 106 d.C., el lugal hue conociu comu Municipium Aelium Hadrianum Napoca. Las possiblis etimulugías pa Napoca o Napuca enclusin los nombris de dambas dos tribus dacias comu los naparis o los napaei, el términu griegu napos (νάπος), que senifica "valli arbolá", o la raíz indoeuropea *snā-p- (Pokorny 971–972), "fluyir, nadal, húmiu".

### Cluj
La primera mención escrita del nombri atual de la ciá —comu Villa Rial— fue en 1213 col nombri en Latín medieval Castrum Clus. Manque Clus comu nombri de condau se registró nel decumentu de 1173 Thomas comes Clusiensis, se cree que la designación del condau deriva del nombri del castrum, que pudu essistal antis de la su primera mención en 1213, i no al revés. Sobri el nombri d'esti campamentu, ai varias ipótessis pal su origen. Pui represental una derivación del términu latinu clausa – clusa, que senifica "lugal cerráu", "estrechu" o "barrancu". Senificáus parecius se l’atribuin al términu eslavu kluč, que senifica "una llave" (nel sintiu de manantial o huenti) i al alemán Klause – Kluse (que senifica "passu de montaña" o "presa"). Los nombris latinus i eslavus s'an atribuiu al valli que se cierra entri cabezus justo al ponienti de Cluj-Mănăștur. Otra propuesta relaziona el nombri de la ciá col su primer megistrau, Miklus – Miklós / Kolos.

La horma húngara Kolozsvár, registrá por primera vezi en 1246 comu Kulusuar, sufriu dambus cambius fonéticus colos añus (uar / vár senifica "castillu" en húngaru); la varianti Koloswar apaizi por primera vezi nun decumentu de 1332. El su nombri en sajón transilvanu, Clusenburg / Clusenbvrg, apaició en 1348, peru dendi 1408 se gastó la horma Clausenburg. El nombri de la ciá en rumanu solía escribissi de dambas maneras comu Cluj o Cluș, siendu esti úrtimu el casu ena obra Poesis de Mihai Eminescu.

Otros nombris estóricus pa la ciá, tós relazionáus o derivaus de "Cluj" en deferentis idiomas, enclusin el latín Claudiopolis, el italiano Clausemburgo, el turcu Kaloşvar i el yidis קלויזנburg Kloyznburg o קלאזין Klazin.

### Nombri oficial d'ogañu
Napoca, el nombri prerromanu i romanu de los antiguos asentamientus nel área de la ciá moerna, hue añadiu al nombri estóricu i moernu de Cluj duranti la ditaura nacional-comunista de Nicolae Ceaușescu comu parti de los sus eshuerzus de crial mitus estóricus. Estu passó en 1974, quandu las autoridáis comunistas hizierun esti gestu nacionalista col fin de resaltal las raízis prerromanas de la ciá. El nombri completu de "Cluj-Napoca" escasamenti se gasta huera de contestus oficiales.

### Moti
El moti de "ciá tesoru" s’alcanzó a cabus del sigru XVI, i hazi referenzia a la riqueza amontoná polos vezinus, encluyendu el comerciu de metalis preciosus. La frassi es orașul comoară en rumanu, i se da en húngaru comu kincses város.

## Estoria

### Impériu Romanu

L’Impériu Romanu runchó Dacia enos añus 101 i 106 d.C., duranti el mandu de Trajanu, i el puebru romanu de Napoca, hundáu p’allá pol 106, s’alcuentra registrau por primera vezi nuna milra descubierta en 1758 ena costanera dela ciá. Lazarovici et al. 1997 pp. 202–03 (6.2 Cluj in the Old and Ancient Epochs) El sucessol de Trajanu, Adrianu, le dio a Napoca el rangu de *[[municipium]]* comu *municipium Aelium Hadrianum Napocenses*. Endispués, nel sigru II d.C., Lazarovici et al. 1997 p. 17 (2.7 Napoca romană) la ciá runchó el rangu de *[[colonia (Roma)|colonia]]* comu *Colonia Aurelia Napoca*. Napoca se convirtió nuna capital dela província de Dacia Porolissensis i, assin, ena sé dun procuraol. La *colonia* fue evacuá en 274 polos romanos. Lazarovici et al-10 No ai referéncias a dengún asentamientu urbanu nel sitiu por cuasi un miléniu dendi entonci. Brubaker et al. 2006 p.89

### Edá Meya

Al encetu dela Edá Meya, dessistín dambos dos grupos d’eificius nel sitiu atual dela ciá: la fortaleza de madera en Cluj-Mănăștur (*Kolozsmonostor*) i el puebramiento cevil criáu alreol dela atual *Piața Muzeului* (Praça del Museu) nel centru dela ciá. Lazarovici et al-6 Alicu 2003 p.9 Inque no se sabi la fecha cierta dela conquista de Transivánia polos Húngarus, los primerus oxetus húngarus topáus ena región son dela primera metá del sigru X. Madgearu 2001 Comu sea, dimpués dessi tiempu, la ciá se volvió parti del Reinu d'Hungría. El rei Esteban I d'Hungría convirtió ala ciá ena sé del condau del castillu de Kolozs, i el Rei Santu Ladislao I d'Hungría hundó l’abadía de Cluj-Mănăștur (*Kolozsmonostor*), destruía duranti las invasiones delos Tártarus en 1241 i 1285. Lazarovici et al-6 Polo que toca ala colónia cevil, se hizun un castillu i una aldea al noroesti dela antigua Napoca no mas tardi delos cabus del sigru XII. Lazarovici et al-6 Nesta nueva aldea s’asentarun grupos abondus de Sajones de Transivánia, animaus duranti el reinau del préncipi erederu Esteban V d'Hungría, duqui de Transivánia. Clujeanet-2 La primera mención fiabri del asentamientu es de 1275, nun decumentu del rei Ladislao IV d'Hungría, quandu l’aldea (*Villa Kulusvar*) le fue dá al obispu de Transivánia. Lazarovici et al. 1997 p. 204 (6.3 Medieval Cluj) El 19 d’abostu de 1316, duranti el mandu del nuevu rei, Carlos I d'Hungría, a Cluj se le dio el rangu de ciá (Latín: *civitas*), comu premiu pola ayúa delos sajones ena derrota del voivoda rebeldi de Transivánia, Ladislao Kán. Lazarovici et al. 1997

La pareja soterrá dambos dos juntos i conociu comu los Amantis de Cluj-Napoca se cree que vivierun entri 1450 i 1550. Lugli 2019 Archaeology Magazine

Abondus gremius d’ofícius se hundarun ena segunda metá del sigru XIII, i una capa d'aristócratas apoluyá nel comerciu i ena produción artesanal quitó ala antigua éliti de dueñus de tierras del mandu dela ciá. Brubaker et al. 2006 pp.89–90 Pol privilexu dau por Segismundo de Luxemburgo en 1405, la ciá se salió dela jurisdición delos voivodas, vice-voivodas i juecis rialis, i runchó el derechu a votal un juráu de dozi miembrus ca añu. Lazarovici et al-2 En 1488, el rei Matias Corvino (naciú en Kolozsvár en 1443) mandó qu’el centunviratu —el conceju dela ciá, con cien ombris— estuviera compuestu pola metá por *homines bone conditiones* (la genti rica), colos artesanos ponendu la otra metá; juntos elegiríun al juesi xefi i al juráu. Lazarovici et al-2 Mentris tantu, se runchó un alcuerdu que dizía que la metá delos representantes nesti conceju dela ciá abían de sel sacáus dela puebración húngara, la otra metá dela sajona, i que los ofícius de justicia s'abían de tenel de horma rotatória. Brubaker et al. 2006 pp. 90–1 En 1541, Kolozsvár pasó a sel parti del Reinu d'Hungría del Este (que se transformó nel Prencipau de Transivánia en 1570) endispués de qu'el Impériu Otomanu ocupara la parti central del Reinu d'Hungría; un tiempu de prosperidá económica i coltural vinu dimpués. Brubaker et al. 2006 Inque Alba Iulia (*Gyulafehérvár*) servía comu capital política pa los préncipis de Transivánia, Cluj (*Kolozsvár*) runchaba el sostribo delos préncipis entavía mas, assin criandu atijus colos centros mas emportantes d'Uropa del Este en aquel tiempu, junto con Košice (*Kassa*), Cracóvia, Praga i Viena. Lazarovici et al-2

### Sigrus XVI–XVIII

En lo que toca ala religión, las ideas dela Reforma protestante apaicierun por primera vezi a metá del sigru XVI. Duranti el tiempu de Gáspár Heltai comu predicaol, el luteranismu creció en emportáncia, igual qu’el calvinismu. Lazarovici et al. 1997 p. 205 (6.3 Medieval Cluj) Pa 1571, la Dieta de Transivánia de Turda (*Torda*) abía acetáu una religión mas radical, l'unitarismu de Ferenc Dávid, conociu pola libre enterpretación dela Bárbia i la negación del dogma dela Triniá. Lazarovici et al-9 Esteban I Báthory hundó nuna academia xesuita católica ena ciá col pesqui de favorital un movimientu contra la Reforma; nostanti, no tuvu abondu déssitu. Lazarovici et al-9 Por un añu, en 1600–1601, Cluj fue parti dela unión pessonal de Miguel el Valiente. Martâniuc 2007 Ciorănescu 1976 Pol Tratau de Karlowitz en 1699, pasó a sel parti dela Monarquía de los Habsburgo. Britannica 2008

Nel sigru XVII, Cluj sufrió de grandis descalientus, sufriendu polas epidemias dela pesti i encendius espantosus. El acabu deste sigru truxu el fin dela soberanía turca, peru toparun ala ciá sin mucha dela su hucia, libertá monicipal, centraliá coltural, emportancia política i entavía sin puebración. Alpocu a pocu arrecuperó la su posición emportanti drentu de Transilvania cumu el cuartel general del Gubernium i delas Dietas entri 1719 i 1732, i d’un muelu otra vezi dendi 1790 ata la revolución de 1848, quandu el Gubernium se muó a Nagyszeben (Sibiu), la Sibiu d'ogañu). En 1791, un grupu de rumanus enteletualis hizun una petición, conociú cumu *[[Supplex Libellus Valachorum]]*, qu’un fue enviá al Emperaol en Viena. La petición desigíe la igualdá dela nación rumana en Transilvania respetu alas otras nacionis (saxona, székely i húngara) regias pola *[[Unio Trium Nationum]]*, peru fue rechazá pola Dieta de Cluj.

### Sigru XIX

Prencipiandu en 1830, la ciá se volvió el centru del movimientu nacional húngaru drentu del prensipau. Esto españó cola Revolución húngara de 1848. El comandaol austriacu Karl von Urban tomó el control dela ciá el 18 de noviembri de 1848, endispués d’una batalla. Endispués desta, el ejército húngaru encabeçau pol general polacu Józef Bem, lanzó una ofensiva en Transilvania, ruchiandu Klausenburg polas Navidais de 1848.

Endispués dela revolución de 1848, un réhimi asolutista fue estableciu, seguiu pun réhimi liberal qu’un llegó al poler en 1860. Nestos úrtimus tiempus, el gobiernu premitió egualis derechus alos rumanus étnicus, peru solu runti pocu tiempu. En 1865, la Dieta en Cluj esborró las leyis votás en Sibiu, i proclamó la Lei de 1848 tocant'ala Unión de Transilvania con Ungría. Una nuversidá moerna fue fundá en 1872, cola intención de promocioná-la integración de Transilvania en Ungría. Dantis de 1918, las únicas escuelas de luenga rumana dela ciá fuerun dos escuelas elementalis llevás pola ilesia, i el primer periódicu rumanu imprentau non apaeció ata 1903.

Endispués del Compromisu austrohúngaru de 1867, Klausenburg i toa Transilvania fuerun d’un muelu otra vezi entegrás nel Reinu de Ungría. Runti este tiempu, Klausenburg estuvu entri las mayoris i más emportantis ciais del reinu i fue la sei del condau de Kolozs. Los rumanus étnicus en Transilvania sufrierun opresión i persecución. Los sus descalientus toparun expresión nel Memorándum de Transilvania, una petición enviá en 1892 polos líderis políticus delos rumanus de Transilvania al Emperaol-Rei Francisco José. Pidié egualis derechus colos húngarus i desigíe el acabu delas persecucionis i delos atentaus de Magyarización. El Emperaol mandó el memorándum a Budapest —la capital húngara. Los autoris, entri ellus Ioan Rațiu i Iuliu Coroianu, fuerun paraus, huciaus i sentenciaus a presión por "alta traición" en Kolozsvár/Cluj en mayu de 1894. Runti el hiciu, ábate 20.000 pressonas qu’abríun veniu a Cluj se manifestarun polas carreras dela ciá en sostribu delos acusaos. Un añu endispués, el Rei les dio el perdón pol consehu del su primel ministru húngaru, Dezső Bánffy. En 1897, el gobiernu húngaru decidió qu’un solu los nombris de lugar húngarus sedríun gastaos i proivió el usu delas versiones alemanas o rumanas del nombri dela ciá enos archivus oficialis del gobiernu.

### Sigru XX

Nel otoño de 1918, quandu la Primera Guerra Mundial s'acababa, Cluj se volvió un centru d'atividá revolucionaria, dirigía por Amos Frâncu. El 28 d'otubri de 1918, Frâncu hizu un llamamientu pola organización dela "unión de dambos dos rumanus". Treinta i nuevi delegaos fuerun elegius dendi Cluj p'assestir ala proclamación dela Unión de Transilvania con Rumanía ena Grán Assambrea Nacional de Alba Iulia de Alba Iulia el 1 de diciembri de 1918; la tresferencia de soberanía fue formalizá pol Tratau de Trianon en juñu de 1920. Los añus d'entreguerras vierun alas nuevas autoriais encetar una campaña de "rumaniçación": una estatua dela Loba Capitolina doná por Roma fue asitiá en 1921; en 1932 una placa escrita pol estoriaol Nicolae Iorga fue asitiá ena estatua de Matías Corvino, remarcandu la su ascendencia paterna rumana; i la construcción d’una emponenti catedral ortodossa encetó, nuna ciá ondi solu ábate una décima parti delos abitantis pertenecían ala ilesia ortodossa del Estau. Este pesqui tuvo resultaus mesturaos: pa 1939, los húngarus entavía mandaban ena vida económica local i (ata ciertu puntu) coltural: por sabulon, Cluj tenía cincu periódicus húngarus i solu unu en rumanu.

En 1940, Cluj, junta col restu de Transilvania del Norti, pasó a ser parti dela Hungría de Miklós Horthy pol Segundu Arbitraji de Viena decidíu pola Alemaña Nazi i el Reinu d’Italia. Endispués de qu’elos alemanis ocuparun Hungría en marçu de 1944 i pusierun un gobiernu títiri embaju Döme Sztójay, forçanun midias antisemíticas a gran escala ena ciá. L’estada dela Gestapo local s’atopaba nel Hotel New York. N’esi mayu, las autoridades prencepiarun el treslau delos xudíus pal guetu d’Iris. La liquiación delos 16.148 xudíus prindaus se fadu pol mé de seis deportaciones a Auschwitz en mayu i juñu de 1944. Nostanti enfrental-si a duras sanciones dela almenistración húngara, dalgunos xudíus escapanun pola raya a Rumanía, cola aiuda d’entelestualis como Emil Hațieganu, Raoul Șorban, Aurel Socol i Dezső Miskolczy, assín como várius labraoris de Mănăștur.

El 11 d’otubri de 1944 la ciá fue prindá polas tropas rumanas i soviéticas. Fue estaurá oficialmenti al Reinu de Rumanía pol Tratau de París en 1947. El 24 d’eneru, 6 de marçu i 10 de mayu de 1946, los estudiantis rumanus, qu’abían güeltu a Cluj endispués dela restauración de Transilvania del Norti, s’albantanun contra las recramaciones d’autonomía hechas polos húngarus nostálgicos i el nuevu mó de vida empuestu polos soviéticos, resultandu en choquis i runchas ena cai.

La Revolución Húngara de 1956 hizu un huerti ecu ena ciá; abríe una possibilidá rial de qu’as demonstraciones polos estudiantis que s’indentificaban colos sus compañerus pola raya pudieran acabal nun albantamientu. Las protestas dierun alas autoridades rumanas un teisqui pa ligal el processu d’"unificación" delas nuversidais locales Babeș (rumana) i Bolyai (húngara), qu’al paicel se barruntaba dantis delos hechos de 1956. Los húngarus acontinun siendu la mayoría dela puebración dela ciá ata los años 60. Endispués, los rumanus prencepiarun a sel más que los húngarus, pol mé del umentu dela puebración como resultau dela endustrialización forçá dela ciá pol gobiernu i los nuevos labutus. Mentris el periodu comunista, la ciá tuvu un artu desenvolvimiento endustrial, assín como una espansión dela costrucción empuestá. El 16 d’otubri de 1974, quandu la ciá frolidaba 1850 años dendi la su primera almientación como Napoca, el gobiernu comunista muó el nomi dela ciá añadiendu-li "Napoca".

### Revolución de 1989 i endispués

Mentris la Revolución Rumana de 1989, Cluj-Napoca fue una delas escunas del albantamientu: 26 fuerun muertus i ábate 170 firíus. Endispués del acabu del mandu totalitariu, el políticu nacionalista Gheorghe Funar pasó a sel alcaldi i mandó mentris los siguientis 12 años. El su mandatu estuvo marcau pun huerti nacionalismu rumanu i atos de provocación étnica contra la minoría de palra húngara. Estu aparó la inversión fura; nostanti, en juñu de 2004, Gheorghe Funar fue echau polos votos, i la ciá entró nun periodu de ràpidu crecimientu económicu. Dendi 2004 ata 2009, l'alcaldi fue Emil Boc, al mesmu tiempu presidenti del Partíu Democráticu Liberal. Endispués fue escoyíu como primer menistru, volviendu como alcaldi en 2012.

## Geografía

Está situá nel noroesti del país, nel județ de Cluj, del qu'es la su capital. La ciá es atravessá pol el ríu Someș Pequeñu (Someșul Mic, una delas huentis del ríu Someş).

Cumpri una superfici de 197,5 km² i la su población es de 318.000 abitantis.

### Climi

Cluj-Napoca tieni un clima continental, caracteriçau pol veranus cálidus i húmius i inviernus fríus. El clima está influenciau pola prosimidá dela ciá alas montañas Apuseni, assín como pola organiçación. Algunas influencias del oesti del Atlánticu están presentis duranti el inviernu i el otoñu. Las temperaturas en inviernu suelin sel inferioris a 0 °C, anque rara ves caín pol debaju de -10 °C. En promediu, la nevi cubri el suelu duranti 65 días cada inviernu. Nel veranu, la temperatura media es de pocu más o menus 18 °C (la media de juliu i agostu), a pesal de que, en ocasionis, las temperaturas alcançun los 35-40 °C a mediaus del veranu nel centru dela ciá. Anque el promediu de precipitación i humidá duranti el veranu es baxa, hay turmentas hrecuentis i a menúu violentas. Duranti la primavera i el otoñu, las temperaturas varían entri 13 °C i 18 °C, i la precipitación duranti esti tiempu tindi a sel mayol qu'en veranu, con periodus más hrecuentis i más suavis de lluvia.

## Demografía

Dendi la Edá Meya, Cluj-Napoca tién siu caracteriça pol sel una ciá multicultural, cuna emportanti diversiá de creyéncias. Pa 2002, la ciá tenía 318.027 abitantis, lo qual la convertíe ena tercera ajuntamientu más populosu de Rumanía (sulu pol al tras dela capital Bucarest i de Iași).

La composición étnica, d'alcuerdu alas huentis oficialis de 2002, es la siguienti:

252.433 rumanius (79,4%)

60.287 húngarus (19%)

1% itanus, 0,24% alimanis i 0,06% judíus.

### Evolución dela puebración

Ata mediaus del sigru XV, la mayoría dela puebración de Cluj era d'orihin alimán. Nel períodu siguienti, la puebración alimana menguó en comparación cola húngara.

Los census oficialis muestran la siguienti evolución dela puebración en Cluj-Napoca:

60.808 abitantis al 19 de diciembri de 1910; (delos qualis el 81,6% era húngaru)

100.844 abitantis al 29 de diciembri de 1930; (delos qualis el 53,3% era húngaru)

Nel abostu de 1940, i al tras del Segundu Ditau de Viena nel qual s'otorgó la metá norti de Transilvania a Hungría, se prouju un essiliu massivu delos abitantis rumanius.

114.984 abitantis en 1941; (delos qualis el 87,1% era húngaru)

Pa 1941, un total de 16.763 judíus vivían en Cluj. En 1944, fuerun confiná a guetus pola ocupación alimana, i entri mayu i juniu dessi añu fuerun deportaus a Auschwitz.

117.915 abitantis al 25 d'eneru de 1948;

154.723 abitantis al 21 de Hebreru de 1956; (delos qualis el 50,3% era húngaru)

185.663 abitantis al 15 de marçu de 1966; (delos qualis el 42,2% era húngaru)

262.858 abitantis al 5 d'eneru de 1977; (delos qualis el 32,7% era húngaru)

328.602 abitantis al 7 d'eneru de 1992; (delos qualis el 22,7% era húngaru)

318.027 abitantis al 18 de marçu de 2002; (delos qualis el 18,9% era húngaru)

324.576 abitantis al 20 d'outubri de 2011; (delos qualis el 16,4% era húngaru)

### Nativus famosus i abitantis reconocíus nel mundu

* Lucian Blaga - filósofu

* Esteban Bocskai - príncipi de Transilvania

* János Bolyai - matemáticu

* Alexandru Borza - científicu, fundaol del jardín botánicu

* Corneliu Coposu - políticu

* Doina Cornea - dissidenti anticomunista, activista de derechus umanus i políticu

* Mathias Corvinus - Rei de Hungría

* Péter Csaba - violinista

* Ferenc Dávid - rehormaol i umanista, fundaol dela ilesia unitaria de Transilvania

* Iuliu Haţieganu - científicu, doto i políticu

* Iuliu Hossu - cardenal católicu

* Iuliu Maniu - políticu

* Andrei Marga - políticu i filósofu

* Gheorghe Mureşan - baloncestista

* Mihai Nastase - químicu

* Florin Piersic - ato

* Esteban Pongracz - santu mártil jesuita

* Emil Racoviţă - biólogu, espeleólogu i esploraol

* D.D. Roşca - filósofu

* Ion Raţiu - políticu

* Gabriella Szabó - atleta

* Julia Varady - sopranu

* Sándor Veress - compositol

* Olga Lengyel - escritora

* Miklós Bánffy, condi de Losoncz - escritol

* Roxen - cantanti

## Coltura

Ena ciá dessisti entavía una huerçi enfruéncia húngara, sobritol ena su arquitetura. El palaciu Bánffy (barrocu - sigru XVIII) se convirtió nel museu d'arti dela ciá. Cluj-Napoca tieni la ilesia católica más grandi del país, Sfântul Mihail (Szent Mihály en húngaru) (San Miguel), fundá nel sigru XIV. Malamenti la mayor parti delas sus esculturas i pinturas fuerun destruías duranti el períodu dela Rehórma.

La ciá es conocía pol su jardín botánicu, fundau pol el professol Alexandru Borza.

### Educación

Cluj es la segunda ciá nuversitaria más grandi del país (asientu dela nuversidá más grandi de Rumanía, Universitatea Babeș-Bolyai), endispués dela capital Bucarest. Ogañu hay más de 80.000 estudiantis ena ciá, repartíus en 6 nuversidáis púbricas i 5 privás.

Las 6 nuversidáis púbricas son:

* Academia de Música Gheorghe Dima http://www.amgd.ro/ (más de 700 estudiantis)

* Nuversidá d'Arti i Diseñu http://www.uad.ro/ (más de 1000 estudiantis)

* Nuversidá Babeş-Bolyai http://www.ubbcluj.ro/ (más de 51.000 estudiantis)

* Nuversidá de Melecina i Farmácia Iuliu Haţieganu http://www.umfcluj.ro/ (más de 10.000 estudiantis)

* Nuversidá de Ciencias Agrícolas i de Melecina Veterinaria http://www.usamvcluj.ro/ (más de 7000 estudiantis)

* Nuversidá Técnica http://www.utcluj.ro/ (más de 12.000 estudiantis)

## Meyus de comunicación

* TVR Cluj

* NCN Cluj-Napoca

## Sitius d'interés

* 

* Jardín Botánicu de Cluj-Napoca.

* Ilesia de San Miguel.

* Catedral Ortodoxa.

* Praça Mihai Viteazul. Ubicá nel centru dela ciá, está presidía pola estatua a caballu dedicá a Mihai Viteazul (Miguel el Valienti). Al tras della toparus el Cini Repúbrica, claru sabulaju d'arquitetura comunista.

* Estatua a Matías Corvino (Matia Corvinus), rei de Hungría nacíu nesta ciá.

## Organiçación almenistrativa

La ciá de Cluj es la capital del distritu de Cluj.

## Salú

En 2009 había 11 ospitalis ena ciá.
Ogañu, ésta ya cuenta con 15.

## Deportis

Nel campu dela automoción, Cluj-Napoca acohi dos etapas nel Campeonatu Nacional de Rally. El Rally de Cluj se celebra en juniu, el Rally d'Avram Iancu, celebrau en setiembri, tién siu organiçau oficialmenti dendi 1975, inque ubu añus nel que no se celebró. Esti úrtimu prencipia ena praça Cipariu i escurri al tras delos alreoris dela ciá.

Los deportistas aficionaus tamién son activus en Cluj-Napoca, con piscinas, campus de minigolf, pistas de tenis, campus de paintball i vías cicrabris, asina como esquí, bobsleigh, patinahen, espeleología, senderismu, caça, pesca i deportis estremos enos alreoris. En abril de 2011 ubu la primera edición añal dela Maratón Enternacional de Cluj, una competición que tieni sitiu enas callis del centru dela ciá.

## Economía
Al sel un gran centru endustrial, s'atopan enas sus cercanías fábricas de metal, produtus químicos, cerámica, dulcis, cerveças, pincelis, çapatu i otras tantas.

## Trasportis

### Trasporti aéreu

Aerupuertu "Avram Iancu"

### Ferrocarril

Estación de ferrocarril de Cluj-Napoca

### Carreteras

E60 (Bucarest - Viena)

E81 (Mukachevo - Bucarest)

A3 (raya húngara - Bucarest)

### Autobusis

18 línias d'autobusis (metropolitanu)

40 línias d'autobusis (urbanu)

7 línias de trolebús

3 línias de tranvía

### Itinerarius cicristas
Cluj tieni abondus tramus de carril bici (alreol de 42km).

## Ciáis hermanás
Cluj-Napoca s'atopa hermaná colas siguientis ciáis:

 Atenas

 Beerseba

 Caracas

 Colonia

 Dijon

 Montevideo

 Nantes

 Pécs

 São Paulo

 Valdivia

 Zagreb

 Zhengzhou

 Vichy

 Columbia

 Ningbo

## Referéncias

## Bibliografía

autol=Gh. Lazarovici, D. Alicu, C. Pop, I. Hica, P. Iambor, Şt. Matei, E. Glodaru, I. Ciupea, Gh. Bodea|títulu=Cluj-Napoca - Coraçón de Transilvania|editorial=Studio|ubicación=Cluj-Napoca|añu=1997|isbn=973-97555-0-X

autol=Gheorghe Bodea|títulu=El Cluj viehu i moernu|editorial=ProfImage|ubicación=Cluj-Napoca|añu=2002|isbn=973-0-02539-8

autol=Rogers Brubaker, Margit Feischmidt, Jon Fox & Liana Grancea|títulu=Pulítica nacionalista i etnicidá diária nuna ciá transilvana|editorial=Princeton University Press|ubicación=Princeton, New Jersey|añu=2006|isbn=0-691-12834-0|url=http://books.google.com/?id=Zgg6eqKKkbcC&printsec=frontcover&dq=Brubaker+Baia|capítulo=Prencepiu|urlcapítulo=http://press.princeton.edu/chapters/i8312.pdf

apellidos=Bunbury|nomi=Edward Herbert|enlaci-autol=Edward Herbert Bunbury|títulu=Una estoria dela Geografía Antiga entri los griegus i romanus|url=http://books.google.com/books?id=IGcDAAAAQAAJ|añu=1879|editorial=John Murray, Albemarle Street|ubicación=Londres

autol=Lukács József|títulu=Estoria dela ciá-tesoru. Brevi estoria de Cluj i los sus monumentus|editorial=Apostrof|ubicación=Cluj-Napoca|añu=2005|isbn=973-9279-74-0

autol=Raoul Şorban|títulu=Invasión d'espritus. Notas i mofleus sobri otra parti dela via|editorial=Meridiane|ubicación=Bucarest|añu=2003|isbn=973-33-0477-8

autol=Dorin Alicu|títulu=El distritu de Cluj - passau i presenti|editorial=ProfImage|ubicación=Cluj-Napoca|añu=2003|isbn=973-555-090-3

autol=Dorin Alicu, Ion Ciupea, Mihai Cojocneanu, Eugenia Glodariu, Ioana Hica, Petre Iambor, Gheorghe Lazărov|títulu=Cluj-Napoca, dendi los sus prencepius ata ogañu|editorial=Clusium|ubicación=Cluj-Napoca|añu=1995|isbn=973-7924-05-3

títulu=Cluj-Napoca=Claudiopolis|editorial=Noi Media Print|ubicación=Bucarest|añu=2004

títulu=Cluj-Napoca - Guía|editorial=Sedona|añu=2002

autol=Ştefan Pascu, Iosif Pataki, Vasile Popa|títulu=El Cluj|añu=1957

autol=Ştefan Pascu, Viorica Marica|títulu=El Cluj meyeval|editorial=Meridiane|ubicación=Bucarest|añu=1969

autol=Ştefan Pascu|títulu=Estoria de Cluj|ubicación=Bucarest|añu=1974

autol=Aurel Anton, Iuliua Cosma, Vasile Popa, Gheorghe Voişanu|títulu=Cluj. Guía turística del distritu|ubicación=Bucarest|añu=1973|editorial=Editura pentru Turism

autol=Simon András, Gáll Enikõ, Tonk Sandor, Laszlo Tamas, Maxim Aurelian, Jancsik Peter, Coroiu Teodora|títulu=Atas de localidáis del distritu de Cluj|ubicación=Cluj-Napoca|añu=2003|editorial=Suncart

títulu=Cluj-Napoca, ciá tesoru de Transilvania, Rumanía|editorial=CLUJonline.com|url=http://www.clujonline.com/ro/istoric.htm|fechaacceso=22 d'abostu de 2012

títulu=Una estoria inidita de Cluj|editorial=ReMARK ltd|url=http://clujnet.com/romana/001_cluj_napoca/istorie.html|fechaacceso=22 d'abostu de 2012|urlarchivo=https://web.archive.org/web/20070203032336/http://www.clujnet.com/romana/001_cluj_napoca/istorie.html|fechaarchivo=3 de Hebreru de 2007

títulu=Anuariu del Enstitutu d'Estoria "George Bariţ" de Cluj-Napoca|editorial="George Bariţ" History Institute, Cluj-Napoca / Academia Rumana|url=http://www.history-cluj.ro/Istorie/anuare/2001/C%20U%20P%20R%20I%20N%20S.htm|fechaacceso=22 d'abostu de 2012

## Enlacis esternus

* Sitiu web oficial de Cluj-Napoca ro

* Enformación sobri Cluj-Napoca es

* Cluj - Napoca ena Guía turística i curtural sobri Rumanía es